Sibelius-lukio

Sibelius-lukio on musiikkiin ja tanssiin painottunut lukio Helsingin Kruununhaassa. Lukiossa on kolme linjaa: musiikki-, tanssi- ja yleislinja. Lukion noin 530 oppilaasta musiikkilinjalla opiskelee noin 350, tanssilinjalla 80 ja yleislinjalla 100. 

Vuonna 2006 Sibelius-lukio vietti 100-vuotisjuhlaa.

Toiminta 
Sibelius-lukio toimii osoitteessa Liisankatu 13, talossa, joka 1902 valmistui ruotsinkieliselle poikalyseolle Svenska lyceum i Helsingfors.

Poikalyseo lopetti toimintansa 1972, jolloin se muutti pois talosta ja yhdistettiin ruotsinkieliseen tyttölyseoon. 

Musiikki- ja tanssilinjalle pääsy edellyttää näyttökokeeseen osallistumista, ja valinta tapahtuu sekä peruskoulun lukuaineiden keskiarvon että taiteellisten ansioiden perusteella. Musiikkilinjalle otetaan vuosittain noin 110 opiskelijaa, yleislinjalle noin 30 ja tanssilinjalle noin 35. Yleislinjalle pyrkiminen tapahtuu normaalisti peruskoulun lukuaineiden keskiarvon pohjalta. Pääsyrajat vuonna 2021 olivat musiikkilinjalle 16,19 pistettä, tanssilinjalle 17,73 pistettä ja yleislinjalle vaadittiin vähintään 9,21 keskiarvo.

Musiikkilinjalla opiskelevat voivat valita monenlaista musiikinopetusta, kuten laulu- tai soitinopetusta ja musiikkitietouden erikoiskursseja. Sibelius-lukiossa voi opiskella myös erilaista yhteismusisointia laulu-, rock-, etno-, kamarimusiikki- tai jazz-yhtyeen muodossa. Lisäksi lukiossa toimii kamarikuoro, tyttökuoro ja sekakuoro sekä myös sinfoniaorkesteri, jota johtaa Juhani Lamminmäki. Sibelius-lukion musiikinopettajat ovat menestyneitä nuorten musiikkikasvattajia. Koulussa on tuotettu mm. rockmusikaaleja ja konsertteja.

Tanssilinjalla opiskelevat voivat saada koulussa nykytanssin sekä baletin opetusta, ja opiskelijat työstävät usein monia tanssiproduktioita. Tanssin opiskelijat käyvät myös tanssi- ja kulttuuritunneilla, joilla opiskellaan länsimaisen taidetanssin historiaa ja nykypäivää.

Pääsyrajat vuodesta 2000 

Lähde:

Entisiä ja nykyisiä opiskelijoita 

 Anna Abreu
 Archie Cruz
 Chisu
 Elastinen
 Emma Salokoski
 Essi Wuorela
 Henriikka Tavi
 Henrik Illikainen
 Janne Joutsenniemi
 Jarkko Hartikainen
 Jarmo Julkunen
 Jiri Jalkanen

 Johanna Juhola
 Jon-Jon Geitel
 Jussi Chydenius
 Jukka Puurula
 Kalle Chydenius
 Kalle Lindroth
 Kie von Hertzen
 Kimmo Pohjonen
 Lauri Ylönen
 Meri Holopainen
 Mikko Innanen
 Mikko von Hertzen

 Miira Tuominen
 Meeri Koutaniemi
 Netta Skog
 Nomi
 Petra Mauria
 Petri Ikkelä
 Petrus Kähkönen
 Pessi Levanto
 Ranya Paasonen
 Roope Latvala
 Saima Hyökki
 Saimi Hoyer

 Sanni
 Sini Sabotage
 Simo Reunamäki
 Sami Kuoppamäki
 Tiina Myllymäki
 Tomi Metsäketo
 Tuomo Prättälä
 Tuomo Suni
 Viivi Korhonen
 Vilma Alina
 Varre Vartiainen
 Ylermi Rajamaa

Koulun aikaisemmat nimet 
 1906–1927 – Helsingin suomalaiset yliopistoon johtavat tyttökoulun jatkoluokat
 1927–1971 – Helsingin tyttölukio
 1971–1973 – Helsingin lukio
 1973–1977 – Kruununhaan yhteislyseo
 1977–1982 – Kruununhaan lukio
 1982–     – Sibelius-lukio

Koulun rehtorit 
 Hanna Andersin  1906–1914
 Hanna Granström 1914–1932
 Eino Salokas 1932–1949
 Ilta Kaila 1949–1951
 Liisa Ketonen 1951–1969
 Aino Ojajärvi 1969–1977
 Marja Laine 1977–2001
 Ritva Mäkelä 2001–2014
 Hannu Rantala 2014-

Lähteet

Aiheesta muualla 

 Sibelius-lukion kotisivut

Helsingin lukiot
Kruununhaka
Helsingin musiikki
Theodor Deckerin suunnittelemat rakennukset
Helsingin suojellut rakennukset